Η **Αναστασία της Ελλάδας και της Δανίας** (*Nonie May "Nancy" Stewart*, 20 Ιανουαρίου 1878 - 29 Αυγούστου 1923) ήταν μια πλούσια Αμερικανίδα κληρονόμος, γνωστή ως **Νόνι "Νάνσυ" Μέυ Στιούαρτ Γουόρθινγκτον Ληντς** και μέλος της Ελληνικής και της Δανέζικης Βασιλικής Οικογένειας από τον γάμο της με τον Πρίγκιπα Χριστόφορο της Ελλάδας και της Δανίας, γιο του βασιλιά Γεωργίου Α΄ της Ελλάδας.

Πρώιμη ζωή
----------

Η *Μέυ* γεννήθηκε στις 20 Ιανουαρίου 1878 στο Ζένεσβιλ του Οχάιο. Ήταν κόρη ενός πλουσίου εμπόρου, του Ουίλλιαμ Τσαρλς Στιούαρτ και της Μαίρυ Χόλντεν. Το 1880 οικογένεια της μετακόμισε στο Κλήβελαντ, όπου λίγο αργότερα η μητέρα της Μέυ, πέθανε και ο πατέρας της ξαναπαντρεύτηκε.

Το 1894 η «*Νόνι Μέι Στιούαρτ*» παντρεύτηκε τον Τζορτζ Ίλαϋ Γουόρθινγκτον, γιο του Ραλφ Γουόρθινγκτον, ο οποίος ήταν γιος του μεγαλοβιομήχανου από το Κλήβελαντ, Τζορτζ Γουόρθινγκτον. Χώρισαν το 1899, δίχως να έχουν αποκτήσει παιδιά.

Στις 3 Αυγούστου 1900 η Νάνσυ παντρεύεται τον Ουίλλιαμ Μπέητμαν Ληντς, μαζί απέκτησαν το μοναδικό τους παιδί ένα γιο τον Ουίλλιαμ Μπέητμαν Ληντς Τζ. και γεννήθηκε στις 19 Σεπτεμβρίου 1902. Ο Λίντς πέθανε το 1908 στο Παρίσι αφήνοντας χήρα την Νάνσυ αλλά κληρονόμο της περιουσίας του, που εκτιμάται στα 35 εκατομμύρια δολάρια.

Το 1914 η 36χρονη χήρα, γνωρίζει τον Χριστόφορο της Ελλάδας και της Δανίας στο Μπιαρίτς της Γαλλίας και λίγους μήνες αργότερα αρραβωνιάζονται στο Κάπρι. Ο γάμος καθυστέρησε λόγω των επιφυλάξεων της οικογένειας του Χριστόφορου, καθώς η Νάνσυ είχε παντρευτεί ήδη δύο φορές. Ο γάμος τελικά έγινε την 1 Φεβρουαρίου 1920 στο Βεβέ της Ελβετίας, μετά από έξι χρόνια αρραβώνα. Τέσσερις μέρες αργότερα η Νάνσυ ασπάστηκε την Ορθόδοξη πίστη, και απέκτησε το χριστιανικό της όνομα «*Αναστασία*», αμέσως μετά, ήταν και επίσημα η *Πριγκίπισσα Αναστασία της Ελλάδας και της Δανίας*. Ωστόσο, ο Τύπος των Η.Π.Α. συνέχισε να αναφέρεται σε αυτήν ως η «*Σιδηρά Κληρονόμος*», η «*Πριγκίπισσα των Δολαρίων*» ή η «*Εκατομμυριούχος Πριγκίπισσα*».

Ο 19χρονος γιος της Πριγκίπισσας Αναστασίας, ο Ουίλλιαμ Μπέητμαν Ληντς Τζ. παντρεύτηκε την 18χρονη ανιψιά του Χριστόφορου, κόρη της αδελφής του Μαρίας, την Ξένια Γεωργίεβνα της Ρωσίας, το 1921.

Λίγο μετά τον γάμο της με τον Πρίγκιπα Χριστόφορο, η Αναστασία διαγνώστηκε με καρκίνο. Πέθανε τρία χρόνια αργότερα το 1923 στην Οικία των Σπένσερ στο Λονδίνο. Σύμφωνα με την επιθυμία της, ήταν να θαφτεί μαζί με τους γονείς της, στο οικογενειακό μαυσωλείο στο Νεκροταφείο Woodlawn στο Μπρονξ της Νέας Υόρκης.

Ο Πρίγκιπας Χριστόφορος της Ελλάδας και της Δανίας και η σύζυγός του, η Νόνι Μέι Στιούαρτ (*αργότερα* Πριγκίπισσα Αναστασία της Ελλάδας και της Δανίας), το 1923

Τίτλοι
------

* 20 Ιανουαρίου 1878 - 1 Οκτωβρίου 1894: Δεσποινίς Νόνι Μέυ Στιούαρτ
* 1 Οκτωβρίου 1894 - 23 Μαρτίου 1899: Κα. Τζορτζ Ίλαϋ Γουόρθινγκτον
* 23 Μαρτίου 1899 - 3 Αυγούστου 1900: Κα. Νόνι Μέυ Γουόρθινγκτον
* 3 Αυγούστου 1900 - 1 Φεβρουαρίου 1920: Κα. Ουίλλιαμ Μπέητμαν Ληντς
* 1 Φεβρουαρίου 1920 - 29 Αυγούστου 1923: *Η Βασιλική Υψηλότης* Πριγκίπισσα Αναστασία της Ελλάδας και της Δανίας

Παραπομπές
----------

1. ↑  Huberty, Michel· Giraud, Alain· Magdelaine, F. et B. (1994). *L'Allemagne Dynastique, Tome VII: Oldenbourg*. France: Laballery. σελίδες 287, 295, 303–305, 318. ISBN 2-901138-07-1.
2. ↑  *Genealogisches Handbuch des Adels, Furstliche Hauser, Band XIX*. Limburg an der Lahn, Germany: C.A. Starke Verlag. 2011. σελίδες 15, 19. ISBN 978-3-7980-0849-6.
3. ↑  Greece, Prince Christopher of. *Le Monde et les Cours.* Paris, France. 1939. σελ. 169.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πριγκίπισσα Αναστασία της Ελλάδας και της Δανίας** |

Εξωτερικοί σύνδεσμοι
--------------------

* Princess Anastasia of Greece on ThePeerage.com
* Princess Anastasia's Diamond and Pearl Cartier Tiara, *Royal-Magazin'*

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πριγκίπισσες της Ελλάδας και της Δανίας από το γάμο |
| --- |
|  |
| 1η γενιά | 
* *Καμία*
 |  |
|  |
| 2η γενιά | 
* Πριγκίπισσα Σοφία της Πρωσίας
* Πριγκίπισσα Μαρία Βοναπάρτη
* Μεγάλη Δούκισσα Ελένη Βλαδιμήροβνα της Ρωσίας
* Πριγκίπισσα Αλίκη του Μπάττενμπεργκ
* Νάνσυ Λίντς\*
* Πριγκίπισσα Φραγκίσκη της Ορλεάνης
 |
|  |
| 3η γενιά | 
* Πριγκίπισσα Ελισάβετ της Ρουμανίας
* Ασπασία Μάνου\*
* Πριγκίπισσα Φρειδερίκη του Ανόβερου
* Ειρήνη Οβισινίκοβα\*
 |
|  |
| 4η γενιά | 
* *Καμία*
 |
|  |
| 5η γενιά | 
* Μαρί Σαντάλ Μίλλερ\*
* Τατιάνα Μπλάτνικ\*
 |
|  |
| 
\* *δεν είχε βασιλικό ή ευγενή τίτλο από τη γέννηση* |

 |